Diari Oficial de la Generalitat Valenciana


Sumari del DOGV 4454, del 06-03-2003 (2003/2359)

ORDE de 20 de gener de 2003, del conseller de Sanitat, que modifica l'Orde de 4 de febrer de 1999, per la qual es dicten normes per a l'organització i gestió en matèria de formació continuada de les professions sanitàries.
------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/01/20/(2)/dof/vci/html**

### Dades del document

Número de DOGV
:   4454

Data del DOGV
:   06-03-2003

Secció del DOGV
:   I. DISPOSICIONS GENERALS

Número del document
:   2003/2359


Data del document
:   20-01-2003

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * reciclatge professional
    * legislació
    * ensenyament mèdic
    * formació en el lloc de treball
    * professió sanitària

ORDE de 20 de gener de 2003, del conseller de Sanitat, que modifica l'Orde de 4 de febrer de 1999, per la qual es dicten normes per a l'organització i gestió en matèria de formació continuada de les professions sanitàries. [2003/X2359]
  
Per Orde de 4 de febrer de 1999, de la Conselleria de Sanitat (DOGV núm. 3.450, de 9 de març) s'aprovaren les normes per a l'organització i gestió en matèria de formació continuada de les professions sanitàries, es va crear la Comissió de Formació Continuada de les Professions Sanitàries en l'àmbit de la Comunitat Valenciana, en compliment del Conveni de Conferència Sectorial del Consell Interterritorial del Sistema Nacional de Salut sobre formació sanitària de les professions sanitàries i es va designar l'òrgan competent a la Comunitat Valenciana per al compliment del conveni.
  
Mitjançant Orde de 26 d'octubre de 1999 (DOGV núm. 3.661, de 7 de gener de 2000), es modificà l'anterior adaptant-la al nou Reglament Orgànic i Funcional de la Conselleria de Sanitat i adequant l'estructura de les professions sanitàries adscrites a la comissió.
  
Per Orde de 24 de setembre de 2001 (DOGV núm. 4.145, d'11 de desembre de 2001) es dictaren normes complementàries per a l'organització i gestió de la formació continuada de les professions sanitàries a fi d'adequar la normativa a la realitat social inherent al funcionament de la comissió.
  
Una vegada transcorreguts tres anys des de la creació de la comissió i un temps des de la seua posada en funcionament, es fa necessari adequar la normativa existent a les necessitats detectades en este període i a la realitat social inherent al funcionament d'esta.
  
En atenció de les consideracions exposades i fent ús de les competències atribuïdes en el Decret 87/99, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat, modificat pel Decret 198/99, de 19 d'octubre, i pel Decret 46/2001, de 27 de setembre, del Govern Valencià.
  
ORDENE
  
Article únic
  
Es dóna nova redacció a l'article 5 de l'Orde de 4 de febrer de 1999 que queda com seguix:
  
S'aprova la creació de la Comissió d'Acreditació, integrada en l'EVES, l'objectiu de la qual és el de fer l'acreditació d'activitats de formació continuada, d'institucions de formació continuada, acreditació com a entitat proveïdora i acreditadora de les pròpies activitats i acreditació individual de professionals.
  
La Comissió d'Acreditació està formada per experts en formació continuada i els seus membres els designa la Comissió de Formació Continuada per un període renovable de dos anys.
  
El nombre de membres és el que determine en cada moment la Comissió de Formació Continuada en atenció a les seues necessitats.
  
Els informes de la Comissió d'Acreditació són tramitats per la seua secretaria tècnica perquè en faça l'aprovació definitiva la Comissió de Formació Continuada de la Comunitat Valenciana.
  
València, 20 de gener de 2003
  
El conseller de Sanitat,
  
SERAFÍN CASTELLANO GÓMEZ


Còpia Permalink ELI